cyanic-selkie/wikianc huggingface dataset:
Ucar Tarix-Diyarşünaslıq Muzeyi
Muzey binası
Muzey 2015-ci ildə yeni binaya köçmüşdür. Muzeyin sahəsi 573,44 kv.m.-dir. Bina müasir texnologiyanın ən son naliyyətləri əsasında qurulmuş, binada istilik-havalandırma sistemi, elektron xəritə qurlaşdırılmışdır. Muzeyin ekspozisiyası qədim dövr, təbiət, etnoqrafiya, müasir dövr bölmələrindən ibarətdir. Burada "20 Yanvar", "Xocalı faciəsi", "Şəhidlər", "Həmiyerlilərimiz", "Şair və yazıçılarımız", "Müstəqillik yollarında" və s. guşələr fəaliyyət göstərir. 2015-ci ildə başlayaraq Cənubu Qafqaz Boru Kəmərinin genişləndirilməsi zamanı Ucar rayonunun Ramal kəndində b.e.ə. II əsrlərə və b.e.II əsrinə aid 16 ədəd artefaktlar AMEA Arxeologiya və Etnoqrafiya İnstitutunun arxeoloqları tərəfindən muzeyə təhvil verilmişdir.
Muzey güşələri
Müasir dövr bölməsində bugünkü hadisələrdən bəhs olunur. Bu eksponatlar aşağıdakı guşələrdə cəmlənib.
Quşçu (Qəzvin)
Quşçu (Qəzvin) iranın Qəzvin ostanının Qəzvin şəhristanının Aşağı Tarım bəxşinin ərazisinə daxil olan kənd.
Əhalisi
2016-cı ilin məlumatına görə kənddə 485 nəfər yaşayır (162 ailə).
Cüməli (Zəncan)
Cüməli — İranın Zəncan ostanında kənd.
Coğrafi yerləşməsi
Mərkəzi şəhristanının Qiydar bölgəsinin Qışlaqat Əfşar kəndistanında, Qiydar qəsəbəsindən 41 km qərbdədir.
Cürəxan (Zəncan)
Cürəxan — İranın Zəncan ostanında kənd.
Coğrafi yerləşməsi
Mərkəzi şəhristanının Ətraf bölgəsinin Qarapişili kəndistanında, Zəncan şəhərindən 46 km şərqdədir.
Ligularia nelumbifolia
— fəsiləsinin  cinsinə aid biki növü.
Mayqıl
Mayqıl Ana - türk, yakut və altay mifologiyasında Su Tanrıçası. Altayların və Yakutların Tengricilik inanclarında qoruyucu tanrıçalarındandır. Yer üzündəki sulardan məsuldur.
Etimologiya
(May/Bay) kökündən törəmişdir. Varlıq, zənginlik, ululuq, müdriklik, idarə etmək mənalarını ehtiva edər. "Baymaq" feli, böyümək və inkişaf mənasına da gəlir.
Sincan-Qəbələ ekogeokimyəvi landşaf rayonu
Sincan Qəbələ ekogeokimyəvi landşaf rayonu-Rayonu digər ekogeokimyəvi landşaft rayonlarından fərqləndirən ən mühüm cəhət burada ekoloji gərginliyi yaradan amillər içərisində antropogen amilin üstün olmasıdır.
Ekoloji şərait
Kimyəvi və spektral analizlərin nəticələrinə görə rayonun şərqində və cənubunda kiçik lokal ərazilərdə sulfatlı-natriumlu-kalsiumlu,qalan yerlərdə isə sulfatlı-natriumlu birləşmələr yayılmışdır.Bəzi yerlərdə mərgümüş,vanadium,mis,bor və s.mikroelementlərin konsentrasiyası klarka nisbətən azacıq yüksək olsa da ərazidə stronsiumdan başqa bütün elementlərin miqdarı fon səviyyəsindən aşağıdır. Qəbələdə ekoloji şəraitin pisləşməsi ətraf mühitin kimyəvi elementlərlə çirkləndirilməsindən deyil, təbii mühitə texnogen təsirlərdəndir.Söhbət burada bir vaxtlar müdafiə məqsədi ilə qurulan Radiolokasiya qurğusundan gedir. Tədqiq etdiyimiz ərazinin geokimyəvi şərait ilə yanaşı həm də burada yaranmış ekoloji vəziyyəti öyrənməyə cəhd etdiyimizdən bu qurğunun ətraf mühitə zərərli təsir haqqında danışmağı lazım bilirik.
Ekoloji şəraitin insanlara təsiri
Qəbələ rayonunun Soltan-Nuxa,Əmirli,Aydın-Qışlaq kəndlərində maqnit şüalanması intensivliyi yol verilən normadan 7-9 dəfə çox olmuşdur. Maqnit şüalanması intensivliyinin yüksək olması isə ətraf ərazilərin fauna və florasının öldürücü təsir göstərir.Çöl tədqiqatları zamanı ərazidə müşahidə etdiyimiz qarağacların kütləvi quruması,yerli əhalinin dediklərinə görə,arı ailələrinin beçə verməməsi,kütləvi surətdə xəstəliyə tutulub qırılması və s.bu kimi hallar göstərilən texniki qurğunun fəaliyyəti ilə əlaqədardır. Ən dəhşətlisi isə odur ki,bu Radiolokasiya qurğusunun fəaliyyət göstərdiyi illərdə Qəbələ rayonunda əhalinin ölüm faizi xeyli yüksəlmiş,doğum isə 70% azalmışdır.Maqnit şüalanmasının zərərli təsiri nəticəsində,rayon ərazisində uşaq ölümü xeyli çoxalmış,əhalinin sağlamlığı ciddi təhlükə qarşısında qalmışdır. Rayonun səhiyyə təşkilatlarının və Respublika Səhiyyə Nazirliyinin məlumatlarına görə Qəbələ əhalisinin 66%-i 12 müxtəlif xəstəliklə xəstələnib sağlamlıqlarını itirmişlər.Bunların arasında xərçəng,ürək-damar və qadın xəstəlikləri daha çoxdur. Burada ekoloji təhlükə törədən geokimyəvi şərait yox,maqnit şüalanması intensivliyinin yüksək olması idi ki,bu da təkcə Qəbələnin və onun ətraf kəndlərinin deyil,bütövlükdə Sincan-Qəbələ ekogeokimyəvi landşaft rayonunun müasir ekoloji şəraitinə çox pis təsir göstərir və ərazidə məskunlaşmış canlıların sağlamlığını ciddi təhlükəyə məruz qoyurdu.
İmadəddin Nəsiminin heykəli (Kiyev)
İmadəddin Nəsiminin heykəli (, Statuya İmadeddina Nasimi) — XIVXV əsrlərdə yaşamış Azərbaycan şairi İmadəddin Nəsimiyə 2019-cu ildə Ukraynanın Kiyev şəhərində qoyulmuş heykəl.
24 may 2019-cu ildə Azərbaycanın Ukrayna səfirliyinin sifarişi ilə Kiyevdə mərkəzi parkların birində abidənin açılış mərasimi baş tutub. Mərasimdə Bakı Şəhər İcra Hakimiyyətinin başçısı Eldar Əzizov, Kiyev şəhər meri Vitali Kliçko da iştirak ediblər. Heykəlin müəllifi Ukraynanın Xalq rəssamı, tanınmış heykəltaraş Seyfəddin Qurbanovdur.
Qobustan (Qaradağ)
Qobustan — Bakı şəhərinin Qaradağ rayonunda qəsəbə.
Səfidan-i Atiq (Təbriz)
Səfidan-i Atiq — İranın Şərqi Azərbaycan ostanının Təbriz şəhristanı ərazisinə daxil olan kənd.
Qobustan (Qaradağ)
Mədəniyyət
Qobustan qəsəbəsində 195 saylı orta məktəb fəaliyyət göstəririr. Məktəb Milli qəhrəman Yusif Əliyevin adını daşıyır. Məktəbdə Yusif Əliyevin büstü qoyulmuşdur.
Səfidan-i Atiq (Təbriz)
Əhalisi
2006-cı il məlumatına görə kənddə 251 nəfər yaşayır (51 ailə).
Qobustan (Qaradağ)
Mədəniyyət
Qobustan qəsəbəsində Aşıq Rza adına Mədəniyyət evi var.
İnformasiya magistralı
İnformasiya magistralı – “information superhighway” üçün qısaltma. Alman dilindəki sürətli avtomagistralların adından (autobahn) götürülüb.
1990-cı illərdə populyar olan termin. Kompüter texnologiyaları və siqnalları mövcud modemli onlayn sistemlərdən dəfələrlə çox sürətlə buraxa bilən optik-lif rabitə xətləri bazasında olan rəqəmsal ikitərəfli rabitə vasitəsini bildirir. İnformasiyanın belə rabitə magistralı ilə ötürülməsi tamamilə yeni imkanlar açır. Məsələn, interaktiv televiziyanın yaradılmasında: tamaşaçı minlərlə hazır proqramın, filmin və verilişin arasından seçim edə bilər, yeni verilişlərin hazırlanmasında və translyasiya olunmasında aktiv iştirak edə bilər – sərbəst olaraq bir videokameradan başqasına keçə bilər, yaxud kameranı lazım olan istiqamətə dönməyə məcbur edə bilər. Hesab edilir ki, bu sistem televiziyanı əvəz edəcək, həm də eyni zamanda videotelefon və telestudiya olacaq.
İnformasiya magistralı çağdaş kompüter sənayesində ən vacib yeni ideyalardan biridir. Microsoft şirkətinin rəhbəri Bill Geyts layihədə çox yaxından iştirak edir və Microsoft bu layihənin həyata keçirilməsi üçün hər il yüz milyonlarla dollar xərcləyir.
Dmitri Qrebensov
Dmitri Qrebensov (tam adı: Dmitri İvanoviç Qrebensov, ; ) — “Syatko” (“Qığılcım”) jurnalının birinci redaktoru. Erzyan əsilli jurnalist.
Həyatı
Dmitri Qrebensov 1895-ci ildə indiki Mordoviya Respublikasının Bölşe Bereznikovski rayonu, Buzayevo kəndində anadan olmuşdur. Kilsə məktəbində oxumuşdur. Bir müddət Mordoviya Ali kənd təsərrüfatı məktəbinə rəhbərlik etmişdir. Saransk şəhərində yaşamışdır. 24 may 1938-ci ildə haqqında SSRİ Ali məhkəməsinin qərarı ilə qüllələmə əmri çıxarılmışdır. 1956-cı il 7 iyul tarixində isə ona ölümündən sonra bəraət verilmişdir.
Elxani hökmdarlarının siyahısı
Elxanilər sülaləsi - Azərbaycanda 1256-1357-ci illərdə iqtidarda olmuş monqol xanədanı. Borucigin sülaləsinin bir qoludur. Bu sülaləyə bəzi ədəbiyyatda Hülakülər sülaləsi də deyilir. Bu sülalənin ilk nümayəndəsi Hülakü xan olmuşdur.
Dinləri
Hülakü xan xristianlığa maraq göstərsə də ölümünə yaxın buddizmi qəbul etmişdir. Abaqa xan buddist idi. Əhməd Təkudar xan doğulduqdan sonra vəftiz edilsə də daha sonra İslamı qəbul etmişdir. Arqun xan vəftiz edilsə də buddist idi. Baydu xan xristianlığa maraq göstərsə də, ondan müsəlman kimi davranmaq tələb edilirdi. Sultan Mahmud Qazan xan buddist kimi yetişdirilsə də daha sonra İslamı qəbul etmişdir. Sultan Məhəmməd Xudabəndə Olcaytu xan vəftiz edilsədə daha sonra əvvəl buddizmi, sonra isə İslamı qəbul etmişdir.
Pyotr Velyaminov
Pyotr Velyaminov (d. 7 dekabr 1926, Moskva, RSFSR, SSRİ – 14 iyun 2009, Sankt-Peterburq, Rusiya) — Rusiyanın Xalq artisti (1985).
Həyatı
Pyotr Velyaminov 7 dekabr 1926-cı ildə Moskva şəhərində anadan olmuşdur.
Atası Sergey Velyaminov isə XIX əsrin generalları İvan və Aleksey Velyaminovların nəslindən olmuşdur. Anasından fərqli olaraq, atası çox səbirsiz insan olub və bunun da ağrı-acısını yaşayıb. 1930-cu ildə onu antisovet təşkilatına qoşulmaq ittihamı ilə həbs ediblər. 1936-cı ildə həbsdən azad edilən Sergey Velyaminov 1941-ci ildə könüllü olaraq cəbhəyə yollanıb. Ancaq bu dəfə də onu tutaraq sürgün ediblər. Hətta Pyotru da 1943-cü ildə, 17 yaşında ikən, guya o da atası kimi antisovet təşkilatına qoşulduğuna görə, həbs ediblər. Sonralar bu haqda danışan Pyotr özü isə bildirib ki, qonşuluqda yaşayan, bir məktəbdə oxuduqları qızla dostluq edib, tez-tez onlara qonaq gedib. Qızın Moskva Mühəndisləri İnstitutunun dosenti olan atası bilinməyən səbəblərə görə həbs ediləndən sonra onu da günahı olmadan tutublar. Pyotr Velyaminov 1952-ci ildə həbsxanadan buraxılsa da, onu Moskvada yaşamağa qoymurlar. Ailəliklə Sibirin Abakan şəhərinə köçürlər. left|thumbnail|Məzarı Pyotr Velyaminov 2009-cu ildə qripdən xəstələnir, bu sonra pnevmoniya xəstəliyinə çevrilir. Aktyor 2009-cu il iyunun 14-də 82 yaşında ikən vəfat etmişdir.
Fəaliyyəti
Pyotr ali savadı olmasa da, istedadına görə yerli teatra işə düzəlir. Kinoda debütü isə 1971-ci ildə "Kölgələr günorta yox olur" çoxseriyalı televiziya filmində Zaxar Zaxaroviç Bolşakov rolu ilə başlayır. Filmlə bərabər aktyor da məşhurlaşır, xalqın sevimlisinə çevrilir. Bu filmdən sonra Pyotr Velyaminovu “Sovremennik” teatrı işə dəvət edir. Bununla belə, 1979-cu ildə filmin Fransada nümayişinə görə aktyorlar ezam olunsalar da, Pyotrun keçmişini səbəb gətirərək onu aparmırlar. Bir müddət teatrda işləyən aktyor sonra səhnədən uzaqlaşaraq filmlərə çəkilməyə başlayır. 1973-cü ildə o, “Bu bizim evdir” və “Əbədi çağırış” filmlərinə çəkilir. Sonra o, bir-birinin ardınca “Şirin qadın”, “Təhlükəli dostlar”, “Yaroslav Mudrı”, “Çelyuskinçilər” və s. filmlərdə rol alır.
Aktyor ömrünün sonuna yaxın az-az filmlərə dəvət alır. Axırıncı rolu “Zenitdə ay” filmində Boris Anper rolu olmuşdur.
Ailəsi
Pyotr Velyaminov 1953-cü ildə aktrisa Lyudmila Nyuxalova ilə ailə həyatı qurur. Yekaterina adında bir qızları dünyaya gəlir. Sonralar o da atasının yolunu davam etdirərək Omsk teatrının aktrisası olur. Lakin bu ailə həyatı uzun sürmür. 1955-ci ildə Tümen Dram Teatrında işləməyə başlayan aktyor ikinci dəfə Qalina Qrişina ilə evlənir. Bu nikahdan Sergey (o da aktyordur) adında oğulları, İrina adında qızları olur. 1971-ci ildə onlar ayrılır. Üçüncü dəfə aktrisa Qalina Dobrovolskaya ilə ailə həyatı qurur, amma nikah daha qısa sürür. Dördüncü dəfə kinorejissor İosif Maneviçin qızı ilə ailə həyatı qurur. Onlar 10 il birgə yaşayırlar. Pyotr Velyaminov 1988-ci ildə 62 yaşında Tatyana Tanakova ilə evlənir və bu sonuncu nikahda o, ailələrində arzuladığı rahatlığı və sakitliyi tapır.
Syzygium suborbiculare
(Syzygium suborbiculare) —  fəsiləsinin  cinsinə aid bitki növü.
Çetinye
Çetinye — Monteneqroda şəhər.
Monteneqro konstitusiyasına görə, Çetinye Podqoritsa ilə birlikdə ölkənin "paytaxtlarından" biridir : burada prezidentin rəsmi iqamətgahı və Monteneqro Mədəniyyət Nazirliyi yerləşir. Şəhər vahid idarəetmə orqanı olmayan üç ayrı bələdiyyənin konqlomeratından ibarətdir.
Ölkənin altıncı böyük şəhəri olan Çetinyenin əhalisi 14 min nəfərdir (2011).Lovçen massivinin ətəyi, dağarası hövzədə yerləşir. Avropanın ən yağışlı şəhərlərindən biridir. Zeta knyazı İvan Çernoyeviç tərəfindən 1484-cü ildə şəhərdə qurulan Çetinye monastırıMonteneqro şəhər rahiblərinin iqamətgahı oldu, daha sonra Monteneqro-Primorsk mitropolitinin kafedrası buraya köçrüldü və türk fəthçilərinə qarşı müqavimət mərkəzlərindən biri oldu. 1878 — 1918-ci illərdə müstəqil Monteneqronun paytaxtı olmuşdur. 1929 — 1941-ci illərdə Yuqoslaviya Krallığının Zeta banovinasının inzibati mərkəzi olmuşdur.
Şəhərin adı
Şəhərin adı Çetinye çayından (qədimserbcə Cětinje) gəlir. "Meşə, meşəlik" mənasını verən Hind-Avropa köklü kaito sözündən gələ bilər.
Tarixi
Əsası XIII əsrdə qoyulmuşdur.
Rəmzləri
Cəmiyyətin gerbi mavi zolaqla bəzədilmiş qırmızı qalxandan ibarətdir, qalxanın alt hissəsində iki qartal başı təsviri olunub, bu da şəhərin qurucusu imperator İvan Çernoyeviçin gerbidir. Qalxanın üstündə Çetinye monastırının zəng qülləsi və Lovçen dağının ağ rəngli silueti təsvir olunub, onun altında açıq şəkildə ağ "Oktoix" təsvir olunub, hansı ki Monteneqroda XV əsrin sonlarında çap edilmiş ilk kitab sayılır.
İcmanın bayrağı 1:2 nisbətində üfüqi qırmızı sahədən ibarətdir, onun ortasında bərabərtərəfli ağ xaç təsvir olunub. İlk qeydi 1687-ci ilə aid olan bu bayrağı monteneqrolular dövlət və hərbi simvolu kimi istifadə edirdilər.
Edvin Çil
Edvin Çil — İngiltərə əsilli Avstraliya botaniki və mikoloqu.
Elmi fəaliyyəti
Edvin Çil göbələk və toxumlu bitkilər üzrə ixtisaslaşmışdır.
Cuçilər sülaləsi
Cuçilər sülaləsi Qızıl Orda və Qazan xanlığında iqtidarda olmuş xanədandır.
Only Love Survives
Only Love Survives — (Azərbaycanca: Yalnız Sevgi Xilas Edir) İrlandiyanın 2013 Avroviziya Mahnı Müsabiqəsindəki mahnısı.
Qulalı (Qəzvin)
Qulalı (Qəzvin) iranın Qəzvin ostanının Qəzvin şəhristanının Aşağı Tarım bəxşinin ərazisinə daxil olan kənd.
Re:Zero -Starting Life in Another World-
Re:Zero -Starting Life in Another World-, Yaponiyada tanınan adı ilə , bəzən Re: Life in a different world from zero və ya qısaca Re:Zero — Şiniçiro Otsukanın rəssamlığı ilə Tappey Naqatsuki tərəfindən yazılmış ranobe seriyası. Yaponiyada yaşayan adi oğlan və hikikomori olan Subaru Natsukinin səhvən alternativ dünyaya düşməsindən, bu dünyada Emiliya adlı gümüş saçlı qız ilə tanış olmasından və "Ölümdən qayıdış" adlı gücə malik olduğunu aşkarlamasından bəhs edir. "Re:Zero" ilk öncə Shōsetsuka ni Narō veb-roman saytında yayımlanırdı, lakin daha sonra ranobe şəklinə salınmışdır. Media Factory 24 yanvar 2014-cü ildən bu yana ranobe seriyasının 34 cildini MF Bunko J imprinti ilə buraxmışdır.
Ranobe seriyasının ilk 3 arkı əsasında manqa adaptasiyaları istehsal olunmuşdur. Dayçi Matsue tərəfindən hazırlanan birinci manqa Media Factory tərəfindən 2014-cü ilin iyunundan 2015-ci ilin martına kimi nəşr olunmuşdur. Makoto Fuqetsu tərəfindən istehsal olunmuş ikinci manqa 2014-cü ilin oktyabrından Square Enix tərəfindən nəşr olunur. Matsue tərəfindən hazırlanan üçüncü manqa 2015-ci ilin mayından Media Factory tərəfindən çap olunur. Bundan əlavə, Media Factory tərəfindən müxtəlif manqakaların əlindən çıxmış iki manqa antologiyası nəşr olunmuşdur. White Fox studiyası tərəfindən anime serialı adaptasiyası istehsal olunmuşdur. Anime serialı Yaponiyada 4 aprel 2016-cı ildən 19 sentyabr 2016-cı ilə kimi yayımlanmışdır. 30 mart 2017-ci ildə 5pb. tərəfindən "Re:Zero -Starting Life in Another World- Death or Kiss" adlı vizual roman adaptasiyası buraxılmışdır. 2018-ci ildə OVA seriyası, 8 noyabr 2019-cu ildə isə ikinci OVA seriyası buraxılmışdır. 2020-ci ilin aprelində ikinci mövsümünün yayımlanması planlaşdırılsa da, koronavirus pandemiyası səbəbilə 8 iyul 2020-ci ildə yayımlanması başlamışdır. Yeni mövsümün ikinci hissəsi isə 2021-ci ilin yanvarından martına kimi yayımlanmışdır.
Ranobe və üç manqa adaptasiyası Yen Press tərəfindən Şimali Amerikada nəşr olunmuşdur. Anime adaptasiyası isə Anime Limited tərəfindən Böyük Britaniyada, Crunchyroll tərəfindən Şimali Amerikada lisenziyalaşdırılmışdır. Cənub-Şərqi Asiyada isə Muse Communication tərəfindən lisezniya hüquqları əldə olunmuşdur. Ranobe seriyasının 3 milyondan çox nüsxəsi, anime serialının isə 60.000 diski satılmışdır. Ranobe seriyası "başqa dünya" konsepsiyasına görə təriflənmiş, lakin ləng dialoqlarına görə tənqid olunmuşdur. Anime serialı isə "mədəni kompleks dünya"sına və personajlarına görə bəyənilmişdir. Franşiz 2015–2016 Newtype Anime Mükafatı və 2017 Sugoi Japan mükafatını qazanmış, 2016-cı ildə ilin animesinə namizəd olmuşdur.
Məzmun
Hadisələr Subaru Natsuki adlı hikikomorinin ətrafında baş verir. Bir gün Subaru marketdən qayıdanda heç özü bilmədən alternativ dünyaya düşür. Kim tərəfindən və necə bu dünyaya göndərildiyini başa düşməyən Subaru fentezi dünyasında gəzişməyə başlayır. Dar küçələrin birində Subaru quldurların hücumuna məruz qalır. Bu zaman onun köməyinə Emiliya adlı gümüş saçlı, sirli qız və onun pişik şəklində olan dostu Pak yetişir. Emiliya quldurları qovaraq Subarunun həyatını xilas edir. Yaxşılığı müqabilində Subaru Emiliyaya Felt tərəfindən oğurlanmış bir nişanı tapmaqda kömək etməyə qərar verir. Onlar bir neçə ipucu sayəsində Feltin qaldığı yeri tapırlar və ora yollanırlar. Lakin naməlum şəxs tərəfindən hücuma uğrayırlar və öldürülürlər. "Ölmüş" Subaru bu dünyaya çağırıldığı yerdə dirilir. Tezliklə Subaru "Ölümdən qayıdış" adlı güc əldə etdiyini anlayır: bu güc sayəsində hər dəfə öldükdə zamanda geri qayıdaraq yenidən dirilir və ölməzdən əvvəl baş vermiş hadisələri xatırlaya bilir.
Ranobe
2000-ci illərdin sonunda "The Familiar of Zero" ranobe seriyası Shosetsuka ni Naro saytında bir çox fan-ranobenin ortaya çıxmasına səbəb olmudur. Tappey Naqatsuki "Re:Zero" adlı öz orijinal veb-romanını yazmazdan öncə "The Familiar of Zero" üçün fan-hekayələr yazaraq öz isekay konsepsiyasını qurmuşdu.
MF Bunko J-in əməkdaşı və seriyanın redaktoru İkemoto Masahitonun veb-roman ilə ilk tanışlığı Twitter vasitəsilə olmuşdur: "2013-cü ilin aprelində Twitter hesabımın zaman yolunda hər kəsin bu ranobe haqqında danışdığını gördüm. Ranobeni yoxlamaq istədim və özümü ona bağlanmış halda tapdım". O, veb-romanı oxuduqdan sonra kədərləndirici və təəccübləndirici olması baxımından romanı bəyənmiş, xüsusilə onun ölüm siklı mexanizmdən və mətnindən təsirlənmişdi. İkemoto tezliklə ranobeni həmkarlarına məsləhət görmüşdür. Bundan sonra onlar müəlliflə birlikdə veb-romanı ranobeyə çevirmək üçün işləməyə başlamışdırlar. thumb|[[Re:Zero -Starting Life in Another World- personajlarının siyahısı#Subaru Natsuki|Subaru və Emiliyanın ilkin dizaynları.|left]] Ranobe adətən 250 səhifədən ibarət olduğu halda müəllif Tappey Naqatsuki birinci kitab üçün 1000-dən çox səhifə yazmışdı. İkemoto məzmunun "töküntüləri"ni yığışdırmaqda və hekayənin hissələrinin yenidən qaydaya salınmasında kömək etmiş və hekayənin qalan hissələrinin növbəti cildlərdə peyda olmasını təmin etmişdir. Naqatsuki dünyanı daha ətraflı təsvir etmək istəsə də, İkemoto ilk cild üçün bunun vacib olmadığı qənaətinə gəlmiş və bunu hekayənin 3-cü arkına saxlamağı daha düzgün hesab etmişdir. Onlar əvvəlcə personajlar ilə kütlənin diqqətini çəkmək istəmişdirlər.
Seriyanın istehsalında iştirak etməzdən əvvəl illüstrator Şiniçiro Otsuka seriyanın istehsalına təsir göstərən videooyunlar üzərində işləmişdir. Veb-romanı oxuduqdan sonra Şiniçiro İkemotoya əsas personajların bir çox dizaynlarını təqdim etmişdir. Subaru ilk başda vəhşi və hirsli sifətlə dizayn edilmişdi. Otsuka hətta bunu "gənclərdə olmayan oğlan üzü" adlandırmışdı. İkemoto bu dizaynı ilk dəfə görəndə fikirləşmişdi ki, Subarunun sifəti daha mülayim olmalıdır, çünki belə olduqda hekayədəki emosional səhnələrə daha uyğun olacaqdı. İkemotoya görə emosional səhnələrdə Subarunu belə sifətlə təsəvvür etmək bir az problem yarada bilərdi. Subarunun geyindiyi jaketinin ilkin rəng kombinasiyası da dəyişdirilmişdi, çünki çox ön plana çıxırdı. Yoşikavanın dediyinə görə onlar Subarunu fentezi dünyasına səhvən düşmüş adi oğlan kimi təsvir etmək istəmişdilər. Emiliya ilk başda çox mülayim və darıxdırıcı görünürdü, buna görə də rəssam Emiliyanın kostyumuna daha çox düymə, kostyumunun qollarına əjdaha nişanı, saçına gül ornamenti və sinəsinə kristal əlavə etməli oldu. Personajların dizaynı baxımından bu böyük irəliləyiş idi.
Rem və Ramın ilkin dizaynları 1980-1990-cı illərin dizaynına bənzəyirdi: "Seylor Mun" tipli saçlara və böyük gözlərə malik idilər. İlkin dizaynda hətta əkizlərin hər iki gözü görünürdü. İkinci dizaynda onlar daha fərqli xarakteristikalarla təsvir olunmuşdular. Lakin üz ifadələri bir az soyuq və xidmətçi geyimləri bir az ənənəvi və uzun idi. Geyimlərində edilən son dəyişikliklərdən sonra əkizlərin yekun dizaynı ortaya çıxmışdı.
Anime
Tezliklə İkemoto və Şo anime adaptasiyasının çəkilməsi üçün White Fox studiyasının animasiya prodüseri Yoşikava Tsunacu ilə görüşdülər. İkemoto və Şonun məhz White Fox studiyasını seçmə səbəbi "Steins;Gate" kimi məşhur animenin bu studiya tərəfindən istehsal olunması idi və onlar ümid edirdilər ki, studiya "Steins;Gate"-ə bənzər gözəl anime çəkəcək. Tanaka deyirdi ki, "White Fox" studiyası işlərinə çox diqqət ayırır, mənbə materialına sadiq qalmaqla adaptasiyaları necə çəkmək lazım olduğunu bilirdilər.
Animenin istehsalına ranobenin beşinci cildinin 2014-cü ilin oktyabrından buraxılmasından sonra başlanıldı. Yoşikava animenin rejissoru kimi studiya üçün açar səhnələr üzərində işləmiş Masaharu Vatanabeni seçdi. Personaj dizayneri kimi isə Kyuta Sakayı seçməyə qərar verdi. Çünki Yoşikava Kyuta romanın sənətinə sadiq qalacağına və animasiyanın keyfiyyətini 25 seriya boyunca qoruya biləcəyinə ümid bəsləyirdi. Animenin ssenaristi isə Masahiro Yokotani təyin olundu. Bu, onun "başqa bir dünyada yenidən doğulmaq" tipli ilk işi idi. Yoşikava onu animedəki şiddət və zorakılıq haqqında xəbərdar etdi, lakin yenə də, Masahiro ranobenin 3-cü və sonrakı cildlərini oxuduqdan sonra seriyadakı zorakılıqdan təəccüblənmişdi. Layihə üzərində işləməyi qəbul edəndə isə ancaq birinci cildi oxumuşdu. Masahiro digər iki ssenaristə bu epizodları animenin ikinci hissəsinə daxil etməyə icazə verdi. Masahiro 3-cü seriya üçün ssenarini yazıb bitirdikdən sonra layihəyə Yoşiko Nakamura qoşuldu. Yokotani və Nakamuranın ssenarini yazmağı çatdırmadıqları məlum olandan sonra başqa bir ssenaristi layihəyə dəvət etmək qərarı alındı. White Fox studiyasının prezidenti Qaku İvasa layihəyə "daha gənc" şəxsi cəlb etmək istəyirdi, nəticədə, Yokotani Eyci Umeharanı məsləhət gördü. Bu zaman Naqatsukinin oynadığı "Chaos;Child" vizual romanının ssenarisini də Eyci Umehara yazdığından o da bu seçimi bəyəndi və "əzablı hissələr"i yazmağı ona tapşırmağı təklif etdi. Umehara 8-ci və 9-cu seriyalar üçün ssenarilərin yazılmasından sonra layihəyə dəvət olundu. Hər iki ssenarist ilk dəfə idi ki, ranobe adaptasiyası üzərində işləyirdi.
Orijinal müəllif Tappey Naqatsuki animenin istehsalında aktiv rol oynadı. O, ssenari görüşlərində, səsyazma sessiyalarında və dublajda iştirak etdi. İstehsalçı komanda epizodla bağlı hər hansı problemlə üzləşsəydi, o istinad kimi istifadə olunması üçün material yazmalı idi. Əvvəlcə anime serialının 25 seriya davam etməsi nəzərdə tutulmamışdı, lakin Ağ balinaya qarşı döyüş üçün daha çox vaxt ayırmaq (2 seriya əvəzinə 3 seriya) və 18-ci seriyanın məzmunu üçün (16-18-ci seriyalar əslində iki seriyadan ibarət olmalı idi) seriya sayı artırıldı. Vatanabenin istehsalçı komandaya əsas göstərişi "mümkün olduğu qədər romandakı əhvalı-ruhiyyəni yaxalamaq" şəklində idi. Ssenaristlər sıx mənbə materialını hekayənin mərkəzi elementlərini itirmədən necə "sıxacaqları" barədə müzakirələr aparırdılar. İstehsal prosesinin ən çətin hissələrindən biri final seriyası üçün ssenari fikirləşmək idi. Ssenaristlər bunun üçün xeyli vaxt sərf etsələr də, sonda ranobedə olmayan materialdan istifadə etməyə qərar verdilər. 19 sentyabr 2016-cı ildə yayımlanmış 25-ci seriya üçün 4 gün sonra – 23 sentyabr 2016-cı ildə buraxılmış 9-cu cildin materialından istifadə olunmuşdu.
Layihəyə qoşulduqdan sonra həm Nakamura, həm Umehara əsas personajlarla bağlı baxışlarını nizama salmalı idilər və Subaruya "cool" görünüş verən epizodların ssenarisini yenidən yazmalı oldular. Vatanabenin göstərişi ilə Nakamura 6-cı seriyada Subarunun "Ağlayan qırmızı adamyeyən" nağılını nəql etdiyi epizodu bir neçə dəfə yenidən yazmağa məcbur oldu. İstehsalçı komanda 19-cu seriyanın bağlanış səhnəsində Subarunun telefonunun zəngi üçün hansı mahnını seçməkdə də çətinlik çəkdi. Mümkün versiyalar arasında "Kanpaku Sengen", "The Beard Song" və "M" (Princess Princess musiqi qrupu tərəfindən) var idi, lakin sonda "Dog of Flanders" anime serialından "Yoake no Michi" mahnısı seçildi.
Saundtrek
Animenin bəstəkarını seçməyə növbə çatanda Vatanabe "Ölüm orqanı" (ja) adlı tibbi dorama üçün bəstələdiyi musiqi parçasına görə Suehiro Keniçironu seçdi. Suehiro həm də rejissorun bir çox favorit anime və dorama seriyalarında da işləmişdi. Suehiro istehsala cəlb edildikdən sonra Vatanabe ondan Ölümdən qayıdış səhnələrində insan səslərindən istifadə etməsini və emosional səhnələri tutmaq üçün film və ya doramada olduğu kimi musiqi bəstələməsini istədi. Bundan əlavə, rejissor Suehirodan ilk iki ark üçün narahatçılıq doğuran musiqi, üçüncü ark üçün isə romantik musiqi bəstələməyi xahiş etdi. Həm Vatanabe, həm də Suehiro italyan bəstəkar Ennio Morrikonenin fanatı idilər. Buna görə də Suehiro saundtreki bəstələyərkən onun işlərindən ilham almağa çalışdı. Vatanabe həm də Suehirodan Hans Zimmerin "Qara cəngavər" filmi üçün bəstələdiyi musiqidən ilhamlanaraq bir neçə mahnı bəstələməsini istədi. Rejissor Suehirodan həyat dilimi səhnələri üçün daha ənənəvi anime musiqisindən istifadə etməsini xahiş etdi. Vatanabe animelərin çoxunda müşahidə edilməyən hala əl ataraq bəzi seriyalarda (məsələn, 7-ci və 15-ci) bütöv bir mahnının arxaplanda səsləndirilməsinə icazə verdi.
Veb-roman
Ranobe ilk öncə Tappey Naqatsuki tərəfindən ( istifadəçi adı ilə) "Shōsetsuka ni Narō" istifadəçi məzmunlu veb-roman saytında veb-roman kimi yayımlanırdı və 20 aprel 2012-ci ildən yayımlanmağa davam edir. 13 fevral 2021-ci ilə kimi bu saytda 6 roman və iki yan hekayə (ümumilikdə 527 fəsil) yayımlanmışdır.
Ranobe
Veb-romanın yayımlanmasından sonra Media Factory tərəfindən MF Bunko J leyblı altında 24 yanvar 2014-cü ildə ilk ranobe cildi nəşr olunmuşdur. İndiyə kimi qədər ranobenin seriyasının 34 cildi, eləcə də, 5 yan hekayə cildi və 6 qısa hekayə kolleksiyası nəşr olunub. Naqatsuki 2016-cı ilin avqustunda Elzadan bəhs edən yeni qısa hekayə seriyası yazmağa başlamışdır. Naqatsuki və Otsuka 26 noyabr 2016-cı ildə "Monthly Comic Alive" jurnalında Petra Leyte haqqında qısa hekayə nəşr etdirmişdirlər. Ranobelər Yen Press tərəfindən ingilis dili üçün lisenziyalaşdırılmışdır. Nəşriyyat həmçinin "Re:Zero EX" adlı ranobeni də lisenziyalaşdırmışdır.
Manqa
Dayçi Matsue tərəfindən istehsal olunmuş Media Factory nəşriyyatının seynen manqası jurnalı "Monthly Comic Alive" jurnalının 2014-cü il avqust buraxılışı ilə 27 iyun 2014-cü ilə nəşr olunmağa başlamışdır. Manqanın sonuncu cildi 23 mart 2015-ci ildə çapdan çıxmışdır. 2 dekabr 2015-ci ildə Yen Press manqanı lisenziyalaşdırdığını açıqlamışdır.
Makoto Fuqetsunun rəssamlığı ilə istehsal olunan adlı ikinci manqa adaptasiyası Square Enix nəşriyyatının "Monthly Big Gangan" seynen manqası jurnalında 25 oktyabr 2014-cü ildə nəşr olunmağa başlamışdır. Sonuncu fəsil 24 dekabr 2016-cı ildə,, əlavə fəsil isə 25 yanvar 2017-ci ildə nəşr olunmuşdur. İkinci adaptasiya da Yen Press tərəfindən lisenziyalaşdırılmışdır.
Dayçi Matsue tərəfindən hazırlanan üçüncü manqa adaptasiyası "Comic Alive" jurnalının 27 may 2015-ci ildə çıxan iyun 2015-ci il buraxılışında yayımlanmağa başlamışdır.
adlı manqa antologiyası 23 iyun 2016-cı ildə Media Factory tərəfindən nəşr olunmuşdur. İkinci antologiya 23 sentyabr 2017-ci ildə buraxılmışdır.
İnternet-radio verilişi
Animeni reklam etmək məqsədilə 27 mart 2016-cı ildə adlı internet-radio verilişi yayımlanmağa başlamışdır. Veriliş hər həftənin birinci günü yerli vaxtla saat 21:30-da yayımlanmış və aparıcısı Emiliya personajının səsləndiricisi olan Rie Takahaşi olmuşdur. Anime serialının bir çox seyyuları verilişdə qonaq qismində iştirak etmişdir: Yuusuke Kobayaşi (Subaru Natsuki), Yumi Uçiyama (Pak), Çinatsu Akasaki (Felt), Rie Murakava (Ram), İnori Minase (Rem), Satomi Aray (Beatris), Kana Ueda (Anastasiya Hoşin) və Yui Horie (Feliks Arqayl). Veriliş 19 dekabr 2016-cı ilə kimi davam etmiş və 33 seriyası yayımlanmışdır. Verilişin 1-8-ci seriyalarından ibarət birinci radio CD 27 iyun 2016-cı ildə, 9-16-cı seriyalarından ibarət ikinci radio CD 28 sentyabr 2016-cı ildə buraxılmışdır. Verilişin 17-24-cü seriyalarından ibarət üçüncü radio CD-si 30 noyabr 2016-cı ildə, 25-33-cü seriyalarından ibarət dördüncü CD-si isə 29 mart 2017-ci ildə buraxılmışdır.
Anime
Kadokawa tərəfindən 2015-ci ilin iyulunda anime adaptasiyasının istehsal olunacağı anons edilmişdir. Anime serialının rejissoru Masaharu Vatanabe, ssenaristi Masahiro Yokotani, istehsalçısı White Fox studiyasıdır. Kyuta Sakay həm personaj dizayneri, həm də animasiya direktorudur.
Anime serialının ilk seriyası 4 aprel 2016-cı ildə yayımlanmışdır və 50 dəqiqə (iki hissə) çəkmişdir. Anime serialı TV Tokyo, TV Osaka, TV Aichi və AT-X kanalları, eləcə də, Crunchyroll vasitəsilə 19 sentyabr 2016-cı ilə kimi yayımlanmışdır və 25 seriya davam etmişdir. 18-ci seriya digər seriyalara nisbətən daha uzun çəkmişdir: 25 dəqiqə, 45 saniyə. Sonuncu seriya isə 27 dəqiqə 15 saniyə çəkmişdir.
Anime serialı Crunchyroll tərəfindən ABŞ-da lisneziyalaşdırılmışdır; Funimation Katsucon 2018 tədbirində animeni ingilis dilinə dublaj edib ABŞ-da buraxacağını açıqlamışdır. Anime Böyük Britaniyada Anime Limited və Crunchyroll tərəfindən lisenziyalaşdırılmışdır.
8 aprel 2016-cı ildən iyun ayının sonunda qədər anime serialının hər seriyasından sonra AT-X kanalında personajların çibi versiyada olduğu, "Re:Zero" dünyasının necə işlədiyindən söz açan və Studio Puyukai tərəfindən istehsal olunmuş adlı speşl nümayiş etdirilmişdir. Bu speşl 11 seriya davam etmişdir. 24 iyun 2016-cı ildə adlı yeni speşl yayımlanmağa başlamışdır. Speşllar Minoru Aşinanın rejissorluğu, ssenaristliyi və prodüserliyi, Minoru Takeharanın personaj dizaynerliyi ilə istehsal olunmuşdur. Bəstəkar rolunda Keniçiro Suehiro, səs rejissoru rolunda Cin Aketaqava (Magic Capsule) çıxış etmişdir. Tomici Furuya səs effektlərindən cavabdeh olmuşdur.
Hər iki speşl Crunchyroll vasitəsilə yayımlanmışdır.
10 sentyabr 2017-ci ildə "MF Bunko J Summer School Festival 2017" tədbirində OVA seriyası anons edilmişdir. White Fox OVA-nı istehsal edən studiya olmuşd, Yusuke Kobayaşi, Rie Takahaşi və İnori Minase yenə öz rollarında çıxış etmişdirlər. "Memory Snow" adlı OVA 6 oktyabr 2018-ci ildə buraxılmışdır. 23 sentyabr 2018-ci ildə adlı ikinci OVA seriyası anons edilmişdir. OVA seriyası adlı və anime serialının birinci Blu-ray cildi ilə buraxılmış prikvel romanın adaptasiyasıdır. Roman Emiliya və Pakın necə tanış olmasından bəhs edir. OVA 8 noyabr 2019-cu ildə buraxılmışdır.
2019-cu ilin aprelində Studio Puyukai tərəfindən istehsal olunmuş, "Overlord", "KonoSuba", "Saga of Tanya the Evil" və "Re:Zero" animelərinin krossoverindən ibarət "Isekai Quartet" adlı çibi anime serialı yayımlanacaq. Anime serialının rejissoru və ssenaristi Minoru Aşinadır.
23 mart 2019-cu ildə anime serialının ikinci mövsümü anons edilmişdir. Birinci mövsümün personaj səsləndiriciləri ikinci mövsümdə də qayıdırlar. İkinci mövsüm yayımlanmazdan öncə AT-X və digər kanallar vasitəsilə 1 yanvar 2020-ci ildə birinci mövsümün redaktə edilmiş versiyası yayımlanmağa başlamışdır. Yayıma birinci mövsümün 1 saatlıq xülasə seriyası və əlavə kadrlar da daxil idi. Yeni mövsümün 2020-ci ilin aprel ayında yayımlanması planlaşdırılsa da, pandemiya səbəbilə iyul ayına keçirilmişdir. İkinci mövsümün birinci hissəsi 8 iyul-30 sentyabr 2020-ci ildə yayımlanmışdır. İkinci mövsümün ikinci hissəsi isə 2021-ci ilin 6 yanvarından 24 martına kimi yayımlanmışdır. The English dub for Season 2 Part 1 began airing from 26 August onwards. İkinci mövsümün ingiliscə dublajı 26 avqust 2021-ci ildə yayımlanmağa başlamışdır.
Musiqi
Birinci açılış mahnısı Konomi Suzuki tərəfindən ifa olunan "Redo" mahnısı (13-cü seriyaya qədər), birinci və ikinci bağlanış mahnıları Myth & Roid qrupu tərəfindən ifa olunan "Styx Helix" mahnısıdır. İkinci açılış mahnısı Myth & Roid tərəfindən ifa olunan "Paradisus-Paradoxum" mahnısı (14-cü seriyadan), ikinci bağlanış mahnısı Emiliya personajının səsləndiricisi Rie Takahaşi tərəfindən ifa olunan "Stay Alive" mahnısıdır. 7-ci seriyada bağlanış mahnısı kimi "Straight Bet" mahnısı, 14-cü seriyada isə bağlanış mahnısı kimi "theater D" mahnısı səsləndirilmişdir. Hər iki mahnı Myth & Roid qrupu tərəfindən ifa olunmuşdur.
Animenin saundtreki 26 oktyabr 2016-cı ildə CD şəklində buraxılmışdır. Saundtrekə Keniçiro Suehiro tərəfindən bəstələnmiş 21 trek daxildir.
Konomi Suzukinin 10-cu sinqlı "Redo" 11 may 2016-cı ildə CD şəklində buraxılmışdır. Sinql həmçinin məhdud nəşrdə və bir neçə musiqili videodan ibarət DVD ilə buraxılmışdır. Mahnılar Suzuki tərəfindən ifa olunmuş, sözlər Qenki Mizuno tərəfindən yazılmışdır. Aranjiman Makoto Miyazaki tərəfindən yerinə yetirilmişdir.
Anime serialının ilk açılış mahnısı "Styx Helix" Myth & Roid qrupunun 3-cü sinqlıdır. Mahnılar musiqi qrupu tərəfindən yazılmış və ifa olunmuşdur. 25 may 2016-cı ildə "Styx Helix" və "Straight Bet" mahnılarının instrumental versiyaları ilə buraxılmışdır.
İkinci bağlanış mahnısı "Stay Alive" sinql kimi 24 avqust 2016-cı ildə buraxılmışdır. Mahnılar Rie Takahaşi (Emiliya) və İnori Minase (Rem) tərəfindən ifa olunmuşdur. Mahnıların sözləri Heart’s Cry tərəfindən yazılmışdır.
Myth & Roid ikinci açılış mahnısını sinql kimi 24 avqust 2016-cı ildə buraxmışdır. CD-yə "Paradisus-Paradoxum" və "theater D" mahnılarının normal və instrumental versiyaları daxil edilmişdir.
"Memory Snow" üçün 3 musiqi parçasından istifadə olunmuşdur: "Memory Memory Snow", "Relive" (ikisi də Nonoc tərəfindən) və "Memories" (Riko Azuna).
Videooyun
2016-cı ilin avqustunda 5pb. seriya əsasında adlı vizual roman adaptasiyası üzərində işlədiyini açıqlamışdır. Oyun anime və orijinal əsərdən fərqli olan "Növbəti hökmdar namizədləri ilə başqa bir seriya" adlı orijinal hekayəni izləyir. Oyunda yer alan personajlar Subaru, Emiliya, Rem, Ram, Felt, Beatris, Kruş, Pristsilla və Anastasiyadır. Yüklənilə bilən məzmun sayəsində oyunçular personajların geyimlərini çimərlik geyimləri ilə dəyişdirə bilirlər.
Vizual romanın açılış mahnısı Konomi Suzuki tərəfindən ifa olunan mahnısı, bağlanış mahnısı isə İnori Minase (Rem) və Rie Murakava (Ram) tərəfindən ifa olunan  mahnısıdır.
Yaponiyada oyunun PlayStation 4 və PlayStation Vita platformaları üçün 23 mart 2017-ci ildə buraxılması planlaşdırılsa da ,müəyyən səbəblər üzündən 30 mart 2017-ci il tarixinə təxirə salınmışdır. Oyunun məhdud nəşrinə saundtrek CD-si, Ram (PS4 versiyası) və Rem (PSVita versiyası) fiqurları daxil edilmişdir.
26 may 2017-ci ildə Android və iOS platformaları üçün Remlə interakt etməyə kömək edən virtual reallıq mobil proqramı buraxılmışdır. Emiliyalı versiyası isə 6 iyun 2017-ci ildə buraxılmışdır. Oyun daha sonra PC və PlayStation VR platformalarına uyğunlaşdırılmışdır.
"Re:Zero -Starting Life in Another World- INFINITY" adlı mobil oyun Tianjin Tianxiang Interactive Technology tərəfindən istehsal olunmuş və 21 yanvar 2020-ci ildə Çində buraxılmışdır. Sega tərəfindən istehsal olunan digər mobil oyun 2020-ci ilin yayında Android və iOS platformaları üçün buraxılacaq. Oyunda oyunçu baş qəhrəmanı idarə edir və animenin hekayəsini oynayır. Oyun həmçinin Tappey Naqatsuki tərəfindən yazılmış orijinal hekayəyə malikdir.
Chime tərəfindən istehsal olunan və Spike Chunsoft tərəfindən yayımlanan macəra oyunu 2020-ci ilin qışında PC, Nintendo Switch və PS4 platformaları üçün buraxılacaq. Oyun Tappey Naqatsuki tərəfindən yazılan orijinal hekayəyə malik olacaq və ingilisdilli ilk Re:Zero oyunu olacaq.
Digər
Kadokawa nəşriyyatı ranobenin 10 cildi ilə birlikdə seriyanın ilk üç arkı üçün 272 səhifəlik "Re:zeropedia" adlı soraq kitabçası buraxmışdır. Comiket-də rəsmi docinşi art-buku nəşr olunmuşdur. Docinşinin rəssamları Ponkan 8 ("Shirobako" və "My Youth Romantic Comedy Is Wrong, As I Expected"), Yuka Nakacima ("Listen to Me, Girls. I Am Your Father!", "Amagi Brilliant Park") və TakayaKi-dir ("Arifureta Shokugyou de Sekai Saikyou"). 21 dekabr 2016-cı ildə Natsume Akatsukinin "KonoSuba" ranobe seriyası ilə krossover təşkil edən "Re:Starting Life Blessing This World" kitab nəşr olunmuşdur. Kitabda müəllif, rəssam, eləcə də, anime adaptasiyalarının seyyularının müsahibələrinə yer verilmişdir. Kitaba Dayçi Matsuse və Masahito Vatarinin ("KonoSuba"-nın manqa adaptasiyasının illüstratoru) müəllifi olduğu one-shot krossover manqa daxil edilmişdir. 31 dekabr 2016-cı ildə anime adaptasiyasının seriyalarına verilən şərhlərdən, eləcə də, "Animate Times" tərəfindən götürülmüş intervyulardan ibarət fankitab çap edilmişdir.
Qəbul
Yaponiya ranobe xəbər saytı LN News-a görə "Re:Zero -Starting Life in Another World-" ranobe seriyasının 2016-cı ilin iyununa kimi 1 milyon nüsxəsi, 2016-cı ilin sentyabrına qədər 2 milyondan çox nüsxəsi, 2017-ci ilin sentyabrına qədər isə 3,1 milyon nüsxəsi nəşr olunmuşdur.. Ranobe seriyası 2015-ci ilin noyabrından 2016-cı ilin mayına kimi satdığı 263.357 nüsxə ilə Yaponiyada ən yaxşı satan 10-cu ranobe seriyası olmuşdur. Bu dövr ərzində birinci və ikinci cildlər uyğun olaraq 49.194 və 41.617 nüsxə sataraq ən yaxşı satan ranobe cildləri siyahısında 35-ci və 48-ci yerləri tutmuşdur. Ümumilikdə roman 2016-cı ildə satdığı 1.007.381 nüsxə ilə ilin ən yaxşı satan 4-cü ranobesi olmuşdur. Birinci cildi 2016-cı ildə ən yaxşı satan 14-cü (155.363 nüsxə), ikinci cildi 21-ci (127.970 nüsxə), üçüncü cildi isə 30-cu (110.574 nüsxə) ranobe cildi olmuşdur. 2017-ci ildə ranobe ən yaxşı satılan 3-cü ranobe seriyası olmuşdur (925.671) olmuşdur. Its 1-ci, 10-cu, 11-ci və 12-ci cildləri müvafiq olaraq ən çox satılan 19-cu (60.135 nüsxə), 25-ci (56.001 nüsxə), 7-ci (101.480 nüsxə) və 12-ci (79.431 nüsxə) cidlər olmuşdur (noyabr 2016-may 2017 dövründə).
Anime serialı adaptasiyası 2016-cı ilin ən yaxşı satan 21-ci animesi olmuşdur (68.791 Blu-ray və DVD).
Fandom Post-un tənqidçisi DJ Horn manqa adaptasiyasının birinci cildinə rəy bildirərək "Re:Zero"-nun tipik romantik fentezi janrından uzaq olduğunu və həddən artıq kədərli hekayəyə malik olduğunu bildirmişdir.
Anime News Network-un tənqidçisi Teron Martin qeyd etmişdir ki, ranobedə daha yaxşı "başqa dünyaya düşmək" konsepsiyası işlənmişdir, lakin enişli-yoxuşlu, yöndəmsiz dialoqlara və artıq tendensiyalara malikdir.
UK Anime Network-dan Endi Henli anime adaptasiyanı 2016-ci ilin ən yaxşılarından biri hesab etmişdir.
Anime adaptasiyası Yaponiya saytı ''Anime! Anime! tərəfindən keçirilən sorğuda "Ən yaxşı 2016 yaz animesi"'' seçilmişdir (10 % səs). Akiba Souken tərəfindən 2016-cı ildə keçirilən sorğuda isə ən yaxşı "hadisələri alternativ dünyada baş verən" anime seçilmişdir (334 səs).
Anime serialı 2015-2016 Newtype Anime Mükafatlarının "Ən yaxşı anime serialı" kateqoriyasında ikinci yerdə göstərilmişdir. Bundan əlavə, Masaharu Vatanabe ən yaxşı rejissor, Subaru ən yaxşı kişi personaj, Rem ən yaxşı qadın personaj, Pak isə ən yaxşı talisman personaj seçilmişdir. Masahiro Yokotaninin ssenarisi ikinci yeri, personaj dizaynları isə (Şiniçiro Otsuka və Kyuta Sakay tərəfindən) üçüncü yeri tutmuşdur. Animenin saundtreki və ikinci açılış mahnısı müvafiq kateqoriyalarda 4-cü yerdə qərarlaşmışdır. Həm ranobe, həm anime müvafiq kateqoriyalarda 2017 Sugoi Japan mükafatında birinci yeri tutmuşdur.
Otamart istifadəçiləri arasında keçirilən sorğuda 2016-cı ilin ən yaxşı 2-ci anime/manqa/ranobe franşizi seçilmişdir. Crunchyroll Anime Mükafatları 2016 çərçivəsində isə ilin animesi seçilmişdir. Niconico istifadəçiləri arasında keçirilmiş sorğuda 2016-cı ilin ən maraqlı 2-ci animesi seçilmişdir.
Musa bəy Rəfiyev
Musa bəy Rəfiyev (tam adı: Musa bəy Hacı Məmmədhüseyn oğlu Rəfiyev; ) — ictimai-siyasi və dövlət xadimi.
Həyatı
Musa Rəfiyev 1888-ci ildə Gəncə şəhərində anadan olmuşdu. İlk təhsilini Gəncənin "Şah Abbas" məscidinin nəzdində fəaliyyət göstərən mədrəsədə almış, sonradan Gəncə klassik gimnaziyasında oxumuşdu. 1911-ci ildə Xarkov Universtitetinin tibb fakültəsini bitirdikdən sonra Gəncəyə qayıtmış və həkim işləmişdi. Nümunəvi fəaliyyətinə görə 1913-cü ildə "Titulyar müşavir", 1914-cü ildə "Kollej assesoru", 1916-cı ildə "Saray müşaviri" çinləri verilmşdi. 1914-cü ilin sonlarında M. Rəfiyev Həsən bəy Ağayevlə birgə Gəncədə ilk səhiyyə cəmiyyətinin yaradılmasında iştirak etmişdi.
Fevral inqilabından sonra Müvəqqəti hökumətin yaratdığı Xüsusi Zaqafqaziya Komitəsinin Yelizavetpol quberniyası üzrə müvəkkli olmuşdu. [[Müsavat Partiyasının]] fəallarından olmuş Rəfiyev Zaqafqaziya Seyminin Müsəlman fraksiyasının, ZDFR süqutundan sonra isə Milli Şuranın üzvü olmuşdur. 1918-ci il iyunun 17-də Azərbaycan Xalq Cümhuriyyətinin Gəncədə ikinci müvəqqəti hökuməti təşkil edilərkən Musa bəy Rəfiyev portfelsiz nazir təyin olunmuşdu. Gəncədə fəaliyyət göstərən Müsəlman Milli Şurasının nəzdindəki qaçqın şöbəsi əsasında Səhiyyə və Himayədarlıq Nazirliyi yaradılmış, oktyabrda Azərbaycan Xalq Cümhuriyyəti Hökuməti Bakıya köçərkən bu nazirlik iki nazirliyə – Səhiyyə Nazirliyinə və Himayədarlıq Nazirliklərinə bölünmüş, Musa bəy Rəfiyev Himayədarlıq Nazirliyinə rəhbərlik etmişdir. Bu müddətdə o, qaçqınlar probleminin həllinə xüsusi diqqət yetirmiş, bu problemi mütərəqqi yollarla, milli ayrı-seçkiliyə yol vermədən həll etməyə səy göstərmişdir.
Aprel işğalından sonra Gəncə üsyanının (1920) təşkilatçılarından biri olmuş Musa bəy, üsyan qəddarlıqla yatırıldıqdan sonra Türkiyəyə mühacirət etmişdir. Bir neçə ildən sonra İrana getmiş, Təbrizdə klinika açmış və ömrünün sonuna qədər orada həkimlik etmişdir.
Nephrostomum skrjabini
Nephrostomum skrjabini -Yastı qurdlar tipinin Trematodlar sinfinə aid olan növ.
Həyat tərzi
Çoxsaylı-endem növdür, növdaxili müxtəlifliyi Politipdir, Parazit orqanizm olub, quşların (Бubulcus ibis) bağırsağında yaşayır. Mürəkkəb həyat tərzi keçirir. Epiteli hüceyrələri ilə qidalanır. Nəsillərin növbələşməsi və sahiblərin dəyişilməsi ilə müşayit edilir. Düşmənlıri yoxdur. Hermofradit orqanizmdir. Cinsi çoxalması yumurta qoyma (nəsil dəyişkənliyi) və qeyri-cinsi çoxalma (partenogeniz) formasında olur. Üçüncü dərəcəli konsumentdir. parazitin həddindən artıq çoxalması quşlarda xəstəlik törədir. Reproduktivliyi və xromosom göstəriciləri öyrənilməmişdir. Mühafizəsinə ehtiyac yoxdur.
Yayılması
Azərbaycanda Lənkəran və Sabirabad rayonu ərazilərində yayılmışdır.
Pirsaat (Qaradağ)
Pirsaat — Azərbaycanın Qaradağ rayonunda qəsəbə.
İnformasiya mərkəzi
İnformasiya mərkəzi (, ~ tr. bilgi merkezi) – adətən, böyük kompüter kompleksi və onunla bağlı olan yerlər (binalar); təşkilatda informasiyanın idarə olunması və paylanması mərkəzi. Bu termin informasiyanın seçilib götürülməsi və qərar qəbul edilməsi prosesinə yardım üçün nəzərdə tutulmuş xüsusi növ hesablama sisteminə də aid edilə bilər; belə sistemdə informasiya, adətən, yalnız oxumaq üçün nəzərdə tutulub və informasiyanı göndərən başqa sistemlərdən çıxarılan və ya alınan verilənlərdən ibarətdir.
Syzygium stocksii
(Syzygium stocksii) —  fəsiləsinin  cinsinə aid bitki növü.
Georgi Millyar
Georgi Millyar (d. 7 noyabr 1903, Moskva, Rusiya – ö. 4 iyun 1993, Moskva, Rusiya) — mahir ifaçısı, məşhur teatr və kino aktyoru, Rusiyanın Xalq artisti.
Həyatı və fəaliyyəti
Georgi Millyar 7 noyabr 1903-cü ildə Moskva şəhərində anadan olmuşdur.
Atası fransalı körpü-tikinti mühəndisi Franst de Milyon işlə əlaqədar Rusiyaya gəlmiş və İrkutsk şəhərinin qızıl mədənində bir mühəndisin qızı onun gələcək anası ilə tanış olmuşdu. Georginin 3 yaşı olanda atası rəhmətə getmişdi. Buna baxmayaraq, onlar çox yaxşı yaşayıblar, iki yerdə mənzilləri, bağ evləri olub. Xalası aktrisa olduğundan Georgini tez-tez teatra apararmış. Beləcə onda uşaqlıqdan sənətə məhəbbət yaranıb. Georgi evə gələn qonaqlara kiçik səhnəciklər göstərərdi.
1917-ci ildə Rusiyada inqilab başlayanda anası onu Krasnodar diyarının Gelincik qəsəbəsinə - babasının yanına göndərir və o, beş il orada yaşayır. Bolşeviklər onların mülklərini əllərindən alır və öz evlərində qalmaq üçün bir otağı onlara verirlər. Georgi orta məktəbi burada bitirir. Sonra teatrda butafor işləməyə başlayır. İşinə məsuliyyətli olsa da, aktyorluq karyerası haqda xəyallar qurur. Tale onun üzünə 1920-ci ildə gülür. Tamaşaların birində baş rolu oynayan aktrisa xəstələnir, məcbur qalıb rolu Georgiyə verirlər. Beləliklə, Georgi Millyarın qadın rolu ilə teatr karyerası başlayır.
1924-cü ildə artıq o, təcrübəli aktyor kimi Moskvaya qayıdır və V.Mayakovski adına teatra işə düzəlir. Orada 1938-ci ilə qədər işləyir və oynadığı bir-birindən maraqlı rollarla məşhurlaşır. Lakin onu kino daha çox maraqlandırır. Tədricən teatrdan uzaqlaşıb, kinoda epizodik rollara çəkilməyə başlayır. 1939-cu ildə rejissor Aleksandr Rounun “Gözəl Vasilisa” nağıl-filmində birdən-birə üç (Küpəgirən qarı, Ata və Quslyar) rolu canlandırır. Əvvəlcə Küpəgirən qarı rolunu qadın rolu olduğuna görə oynamaq istəməyən aktyor sonradan rejissorun təkidiylə razılaşır. Bunun ardınca “Şahzadə və dilənçi”, “Şveyk döyüşə hazırlaşır”, “Şveykin yeni sərgüzəştləri” və s. filmlərə çəkilir. Həmçinin bir çox cizgi filmlərinin səsləndirilməsində iştirak edir.
1944-cü ildə yenə Aleksandr Rounun dəvəti ilə “Soyuzuşaqfilm”in istehsalı olan “Ölməz Kaşşey” nağıl-filmində qorxulu Kaşşey və Qoca rollarını oynayır. Ümumiyyətlə, aktyorun istedadı filmlərdə iki-üç rolu birdən oynamağa imkan verirdi. Kaşşey roluna çəkilməzdən əvvəl o, malyariya xəstəliyinə tutulur və həddindən çox arıqlayır. Hətta arıq olduğuna görə ona canlı skelet də deyirdilər. Nağıl-film 1945-ci il mayın 9-u - Qələbə günündə ekrana çıxır. Film çox uğurlu alındığından milyonlarla uşaq izləyicisini özünə cəlb edir.
Georgi Millyar rejissor Aleksandr Rounun ümumilikdə 16 filmində 30 rol oynayıb. 1964-cü ildə “Morozko” filmində yenə Küpəgirən qarı və Quldur rollarını canlandırıb. Bütövlükdə aktyorun çəkildiyi 100-dən artıq filmlərdə 10-dək Küpəgirən qarı rolu var. Bundan başqa, o, “Od, su və mis trubalar”, “Qızıl buynuz”, “Ələddinin sehrli çırağı”, “Köhnə ev”, “Qafqaz əsiri” və s. filmlərə də çəkilir.